Lenga gorèng

Lenga gorèng ya iku lenga kan asalé saka gajih tuwuhan utawa kéwan kang dimurnèkake lan wujudé cair ing suhu kamae lan racaké kanggo nggoreng panganan. Lenga goreng saka tuwuhan racaké saka tuwuhan kaya kelapa, winih, kacang, jagung, kedele, lan kanola.Club Discussion Jakarta  (dipunundhuh tanggal 27 Januari 2013)

 Rusake lenga gorèng 
Lenga gorèng racaké bisa digunakaké nganti ping 3 utawa 4 panggorengan. Yèn digunakaké terus-terusan, warna lenga bakalan maleh.

Rikala dianggo nggoreng, ikatan rangkap kang ana ing asem lemak tak jenuh bakal pedot lan mbentuk asem lemak jenuh. Lenga kang apik ya iku lenga kang ngandut asem lemak tak jenuh kang luwih akèh tinimbang karo kandhutan asem lemak jenuhe.Minyak Goreng  (dipunundhuh tanggal 27 Januari 2013)

Sawisé dianggo ping prang-pirang, asem lemak kang ana ing lenga bakal saya jenuh. Kaanan kang kaya ngono diarani lenga jelantah utawa lenga wis rusak. panganggo lenga kang ping pirang-pirang bakal nggawe ikatan rangkap lenga teroksidasi mbentuk gugus peroksida lan monomer siklik, lenga kang kaya ngono wis rusak lan ora apik kanggo kasarasan. Suhu kang saya dhuwur lan saya suwé manasi, nyebabake kadar asem lemak jenuh bakal saya munggah. Minyak nabati kang duwé kadar asem lemak dhuwur bakal njalari panganan kang digoreng dadi mbebayani kasarasan.

Saliyané amarga dianggo nggoreng bola-bali, lenga bisa rusa amarga kesuwen disimpen saéngga ikatan trigliserida pecah dadi gliserol lan asem lemak bébas.Minyak goreng dan kolesterol (dipunundhuh tanggal 27 Januari 2013)

 Sumber 
Biasane lenga gorèng asalé saka lenga kelapa sawit. Lenga kelapa bisa minangka nggoreng amarga struktur lengane kang duwé ikatan rangkep saéngga lengane bisa kelebu lemak tak jenuh kang siate stabil. Saliyané iku ing lenga kelapa duwé asem lemak esensial kang ora bisa disintesis karo awak. Asam lemak mau iku asem palmitat, stearat, olet lan linoleat.RSI Cempaka (dipunundhuh tanggal 27 Januari 2013)

Lenga kang racaké kanggo nggoreng saliyané lenga kelapa sawit ya iku lenga palm kernel, parl olein, palm stearin lan tallow. Saliyané iku ana uga lenga liya kaya lenga winih anggur, kembang srengéngé, kedele, lan zaitun. lenga-lenga iku ora trep yèn kanggo nggoreng nanging lenga-lenga iki duwé kandhutan asem lemak kang dhuwur lan racaké digunakaké mawa bahan tambahan ing salad lan panganan liya.Rumah Kangker (dipunundhuh tanggal 27 Januari 2013)

 Cathetan suku 

Kategori:Bahan masakan
Kategori:Lenga